Lav et referat af nedenstående tekst:

Tekst:
Det er drengens 70-årige far der har anlagt sagen mod Ankestyrelsen, der har givet Brovst Kommune ret i tvangsfjernelsessagen. Brovst Kommune valgte i september 2006 at tvangsfjerne drengen, efter at faderen tidligere samme år, havde gemt sig for myndighederne i en måned. I retten hævdede faderen, at han bare vat taget "på ferie", men drengens moder vidste ikke hvor han og sønnen var. Efter længere tids uenighed om en frivillig anbringelse af drengen, valgte formanden for Børne- og Ungeudvalget i kommunen derfor den 19. september at træffe afgørelsen om at drengen skulle fjernes fra hjemmet. Den afgørelse bekræftede udvalget to dage senere på et ekstraordinært møde, men da var far og søn påny forsvundet fra jordens overflade. Denne gang var parret væk i fire måneder, indtil der blev indgået en aftale om frivillig anbringelse hos en plejefamilie. Alligevel mener faderen at kommunen handlede i strid med reglerne. Det skal retten nu afgøre og der forventes at falde dom i sagen den 10. september.

Referat:
Far mener at Brovst kommune handlede i strid med reglerne, da de fjernede en dengang tre-årig dreng fra hjemmet.